open-index/open-wikipedia-markdown huggingface dataset:
Erik Mongrain

**Erik Mongrain** (født 12. april 1980 i Montréal, Québec) er en canadisk komponist og gitarist, best kjent for sin unike akustiske stil og bruken av to-hånds tappe-teknikk på akustisk gitar.

## Biografi
Erik Mongrain begynte å spille gitar som 14-åring. Som ung var han for det meste interessert i idrett, men ettersom han ble eldre ble han gradvis mer dratt mot musikken, og han begynte å spille favorittlåtene etter gehør. Først spilte Mongrain elektrisk gitar, men utviklet snart interesse for klassisk musikk og akustisk gitar gjennom å ha hørt verkene til Johann Sebastian Bach. Mongrain lærte seg å lese noter, og han begynte å komponere.

På et tidlig stadium var Erik Mongrain inspirert av Metallica, Jimi Hendrix og i særklasse Kurt Cobain. En ny musikalsk åpenbaring skulle komme da han som 18-åring fikk høre om den velrenommerte kanadiske gitaristen Don Ross. Erik Mongrain hadde endelig funnet sin nisje. Etter dette var den store inspirasjonskilden den avdøde gitarlegenden Michael Hedges. Det var også på denne tiden Mongrain begynte å eksperimentere med «Lap tapping», som går ut på at gitaristen legger gitaren i fanget med strengene oppover og «tapper» notene omtrent slik man gjør på et piano.

Mongrain har godt rykte for sine konserter i USA, Canada og De britiske øyer, samt andre steder i Europa. Han begynte som gate-musikant og har senere holdt konserter på større arenaer og opptrådt i betydelige fjernsynsprogrammer. Videre har musikken fra hans første album, *[[Fates]]*, utgjort lydsporet til en dokumentar av Lance Trumbull som skal utgis i forbindelse med Everest Peace Project.

Mongrain utga sitt første studioalbum, *[[Fates]]*, som en rekke individuelt nedlastbare filer på sin hjemmeside, men CD-platen ble ikke utgitt før sommeren året etter.

## Pågående arbeid
I oktober 2008 utga Erik Mongrain sitt andre album, *[[Equilibrium (album)|Equilibrium]]*, over hele verden. Albumet inneholdt 9 nye komposisjoner, og tittelsporet er en hyllest til den naturlige balansen i alle aspekter ved livet og vår eksistens og mellom mennesker og kloden vår. Albumet er festet til tape i *The Dragon Crossing Studios*, opptaksfasilitetene til Paul Reed Smith. Mongrain blir på denne platen akkompagnert av Michael Manring og Bill Plummer. 

Utgivelsen vil markeres med en direkte sending fra Erik Mongrains nettside som vil inneholde intervjuer med artisten, samt en konsert fremført "live" av Erik Mongrain selv. Dette prosjektet går under tittelen «Equilibrium Experience».

## Diskografi
* *Les pourris de talent* (2005)
* *Un paradis quelque part* (2005)
* *[[Fates]]* (2006)
* *[[Equilibrium (album)|Equilibrium]]* (planlagt 2008)

## Eksterne lenker
* 
* 

### Multimedia
* Erik Mongrain - AirTap!
* Erik Mongrain - Fusions
* Erik Mongrain - Timeless
* Erik Mongrain - I Am Not
* Erik Mongrain - PercussienFa
* Erik Mongrain - The Silent Fool
* Erik Mongrain - A Ripple Effect
Euthymides

**Euthymides** (gresk: Εὐθυμίδης) var en pottemaker og vasemaler fra Athen, i hovedsak aktiv mellom 515 og 500 f.Kr.. Han var en medlem av den greske kunstbevegelsen som senere ble kjent som "Pionérene" for deres oppdagelse av den nye dekorative stilen kjent som Rødfigurpottemakeri. Euthymides var mer minimalistisk enn andre i bevegelsen, og denne tendensen gikk ut på å tegne relativt få figurer, og bare sjelden overlappe dem. Han var beundret for sin portrettering av menneskelig bevegelse og studier av perspektivet, hans malte figurer var blant de første som viste forkortede lem.

Hans arbeider ble vanligvis inngravert "Euthymides malte meg". Euthymides var en rival av sin likemann, atheneren Eufronios, og et av hans amforakrukker er markert med det lekne hånet "Eufronios lagde aldri noe som dette". 

Bare åtte vaser som er signert Euthymides har overlevet, seks signert som maler, og to som pottemaker. Hans mest kjente verk er sannsynligvis *Svirebrødrene*, en amfora som avbilder tre festende menn. De er antagelig berusede; én av dem drikker rett ifra et kratér, et blandekar som vanligvis er forbeholdt å blande vin og vann.

## Eksterne lenker
* Biografi ved Getty-muséet
* Neils, J: ''Fintias og Euthymides''
* Euthymides' vase i Louvre-samlingen
Catahoula leopard dog

**Catahoula leopard dog** (navnet kommer av at pelsen er flekket), eller «the cat», ble i sin tid brukt til å samle og drive storfe og griser som hadde rømt ut i skog og utmark. Den gikk ikke av veien for slåsskamper og jaging. Jegere brukte av og til catahoulas til å spore opp og jage vaskebjørner opp i trærne, men denne dominante rasen trives bedre med en real kamp med gjenstridige villsvin. Avlen er basert på prinsippet om at det er den sterkeste som overlever. Den har bred, flat skalle. Den har dyp brystkasse som gir god plass for hjerte og lunger. Den har robuste ben med god benstamme. Ett eller begge øyne kan være «glassøye», på grunn av genet for merlefarge.

Den egner seg ikke for byliv, og trenger en arbeidsoppgave for å være tilfreds. Hunden egner seg for varmt, solfylt klima. Hunden tar ikke lett lydighetstrening, og kan være problematisk overfor andre.

## Rasehistorie
Catahoula leopard dog oppsto i Catahoula dypt inne i sydstaten Louisiana i USA, og stammer fra trolig fra støvere som spanjerne brakte med seg, krysset med innfødte indianske hunder. Rasen ble erklært som nasjonalhund for delstaten Louisiana i 1979.

## Referanser
Satu Mare (fylke)

**Satu Mare** er et fylke (*[[județ]]*) i Romania. Det ligger i regionen Transilvania. Administrasjonssenteret er byen Satu Mare. Fylket hadde 344 360 innbyggere ved folketellingen i 2011.

## Administrativ inndeling
Fylket har to municipiu, tre byer og 56 comună.

### Municipiu
* Satu Mare
* Carei

### Byer
* Ardud
* Negrești-Oaș
* Tășnad
* Livada

## Comună

## Referanser




## Eksterne lenker
*
Bihor (fylke)

**Bihor** er et fylke (*[[județ]]*) i Romania. Det ligger i regionen Transilvania. Administrasjonssenteret er byen Oradea. Fylket hadde 575 398 innbyggere ved folketellingen i 2011.

## Administrativ inndeling
Fylket har fire municipiu, seks byer og 90 comună.

### Municipiu
* Oradea
* Beiuș
* Marghita
* Salonta

### Byer
* Aleșd
* Nucet
* Săcueni
* Ștei
* Valea lui Mihai
* Vașcău

### Comună

## Referanser




## Eksterne lenker
*
Maramureș (fylke)

**Maramureș** er et fylke (*[[județ]]*) i Romania. Det ligger i ytterkanten av landskapet Transilvania, og er også del av et eget historisk landskap, Maramureș. Administrasjonssenteret er byen Baia Mare. Fylket hadde 478 659 innbyggere ved folketellingen i 2011.

## Administrativ inndeling
Fylket har to municipiu, seks byer og 62 comună.

### Municipiu
* Baia Mare
* Sighetu Marmației

### Byer
* Baia Sprie
* Borșa
* Cavnic
* Seini
* Târgu Lăpuș
* Vișeu de Sus

### Comună

## Demografi


Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:320 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:600000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100000 start:0
ScaleMinor = gridcolor:lightgrey increment:25000 start:0
BackgroundColors = canvas:sfondo

BarData=

  bar:1930 text:1930
  bar:1948 text:1948
  bar:1956 text:1956
  bar:1966 text:1966
  bar:1977 text:1977
  bar:1992 text:1992
  bar:2002 text:2002

PlotData=
  color:barra width:20 align:left

  bar:1930 from:0 till: 317304
  bar:1948 from:0 till: 321287
  bar:1956 from:0 till: 367114
  bar:1966 from:0 till: 427645
  bar:1977 from:0 till: 492860
  bar:1992 from:0 till: 540099
  bar:2002 from:0 till: 510110
  
PlotData=

  bar:1930 at: 317304 fontsize:S text: 317.304 shift:(-8,5)
  bar:1948 at: 321287 fontsize:S text: 321.287 shift:(-4,5)
  bar:1956 at: 367114 fontsize:S text: 367.114 shift:(-10,5)
  bar:1966 at: 427645 fontsize:S text: 427.645 shift:(-10,5)
  bar:1977 at: 492860 fontsize:S text: 492.860 shift:(-10,5)
  bar:1992 at: 540099 fontsize:S text: 540.099 shift:(-10,5)
  bar:2002 at: 510110 fontsize:S text: 510.110 shift:(-10,5)

TextData=
  fontsize:S pos:(20,20)
  text:Data – Rumænien INSSE, Grafik – Wikipedia


## Referanser




## Eksterne lenker
*
Brașov (fylke)

**Brașov** er et fylke (*[[județ]]*) i Romania. Det ligger i regionen Transilvania. Administrasjonssenteret er byen Brașov. Fylket hadde 549 217 innbyggere ved folketellingen i 2011.

## Administrativ inndeling
Fylket har fire municipiu, seks byer og 47 comună.

### Municipiu
* Brașov
* Făgăraș
* Codlea
* Săcele

### Byer
* Ghimbav
* Predeal
* Râșnov
* Rupea
* Sânpetru
* Victoria
* Zărnești

### Comună

## Demografi

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:320 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:700000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100000 start:0
ScaleMinor = gridcolor:lightgrey increment:15000 start:0
BackgroundColors = canvas:sfondo

BarData=

  bar:1930 text:1930
  bar:1948 text:1948
  bar:1956 text:1956
  bar:1966 text:1966
  bar:1977 text:1977
  bar:1992 text:1992
  bar:2002 text:2002

PlotData=
  color:barra width:20 align:left

  bar:1930 from:0 till: 265414
  bar:1948 from:0 till: 300836
  bar:1956 from:0 till: 373941
  bar:1966 from:0 till: 442692
  bar:1977 from:0 till: 582863
  bar:1992 from:0 till: 643261
  bar:2002 from:0 till: 589028
  
PlotData=

  bar:1930 at: 265414 fontsize:S text: 265.414 shift:(-8,5)
  bar:1948 at: 300836 fontsize:S text: 300.836 shift:(-10,5)
  bar:1956 at: 373941 fontsize:S text: 373.941 shift:(-10,5)
  bar:1966 at: 442692 fontsize:S text: 442.692 shift:(-10,5)
  bar:1977 at: 582863 fontsize:S text: 582.863 shift:(-10,5)
  bar:1992 at: 643261 fontsize:S text: 643.261 shift:(-10,5)
  bar:2002 at: 589028 fontsize:S text: 589.028 shift:(-10,5)

TextData=
  fontsize:S pos:(20,20)
  text:Data – Rumænien INSSE, Grafik – Wikipedia


## Referanser




## Eksterne lenker
*
BSH Hausgeräte

**BSH** Bosch und Siemens Haushaltsgeräte GmbH (Bosch og Siemens Husholdningsprodukter) er et av de eldste joint venture-foretakene i verden. Det oppstod mellom Robert Bosch GmbH (Stuttgart) og Siemens AG i München i 1967.

BSH er markedsfører som hvitevareprodusent i Vest-Europa og en av de største i verden (etter Electrolux og Whirlpool). BSH har 45 fabrikker i 15 forskjellige land. BSH gruppen omfatter 70 forskjellige enheter i 43 land med ca. 38000 ansatte.

I tillegg til hovedmerkene Bosch og Siemens markedsføres noen spesialmerker (Gaggenau, Neff, Thermador, Constructa, Viva og Ufesa) – i tillegg til en del regionale merker.

## Eksterne lenker
*
Trondheimsfeltet

**Trondheimsfeltet** er et geologisk område som i grove trekk faller sammen med Trøndelag. Området består (i vest og midt) av kambrosilurske bergarter som er sterkt omdannet (metamorfosert) ved den kaledonske fjellkjedefolding. Et dypereliggende og noe eldre dekke er synlig i øst med mer skifer og sandstein. Generelt avtar bergets alder mot vest.

Under fjellkjedefoldingen ble det dannet flere skyvedekker og synklinaler. Området kan karakteriseres ved to stratigrafiske typeområder: Støren-dekket i vest og Meråker-dekket i øst. Disse to skyvedekkene består av tilsvarende lagpakker, men tilhører to ulike dekker. De adskilles av en sterkt metamorf antiklinal av sandsteiner, skifre og grønnsteiner som tilhører *Guladekket*.

Høyt innhold av kis har gitt grunnlag for gruvedrift bl.a. på Løkken Verk, Rørosgrubene og Folldal Gruver.
Mureș (fylke)

**Mureș** er et fylke (*[[județ]]*) i Romania. Det ligger i regionen Transilvania. Administrasjonssenteret er byen Târgu Mureș. Fylket hadde 550 846 innbyggere ved folketellingen i 2011.

## Administrativ inndeling
Fylket har fem municipiu, syv byer og 91 comună.

### Municipiu
* Târgu Mureș
* Sighișoara
* Reghin
* Târnăveni

### Byer
* Iernut
* Luduș
* Sovata
* Miercurea Nirajului
* Sărmașu
* Sângeorgiu de Pădure
* Ungheni

### Comună

## Referanser




## Eksterne lenker
*
Liste over kalendere

## I bruk
*Armensk kalender
*Astronomisk årnummerering
*Bahai-kalenderen
*Bengalsk kalender
*Berberisk kalender
*Buddhistisk kalender
*Etiopisk kalender
*Germansk kalender (fortsatt i bruk i Åsatru)
*Den gregorianske kalenderen 
*Den kinesiske kalender
*Koptisk kalender
*Hebraisk kalender
*Hinduistisk kalender
*Indisk nasjonalkalender
*Iransk kalender
*Irsk kalender
*Islamsk kalender
*ISO-uke
*Japansk kalender
*Javanesisk kalender
*Den julianske kalenderen (brukes fortsatt av de fleste ortodokse kirker for å beregne påsken)
*Revidert juliansk kalender
*Makedonsk kalender
*Malayalamsk kalender
*Mayakalender (deler er i fortsatt bruk av Maya-indianere)
*Nanakshahi kalender
*Nepalsk kalender
*Nepal Sambat
*Regnskapsår
*Runic kalender (fortsatt i bruk i Åsatru)
*Tamilsk kalender
*Thai månekalender (fortsatt i bruk for noen Thai-helligdager)
*Den thailandske solkalender
*Tibetansk kalender
*Zoroastrisk kalender (inkludert Parsi)

## Utgåtte kalendere
*Atticisk kalender
*Aztekerkalenderen
*Babylonsk kalender
*Bysantinsk kalender
*Colignyisk kalender
*Egyptisk kalender
*Enoch kalender
*Den franske republikanske kalender
*Hellensk kalender
*Kongens kalender
*Mesoamerikansk kalender
*Positivistisk kalender
*Den romerske kalender
*Runekalender
*Sovjetisk revolusjonærkalender
*Vikingenes kalender

## Foreslåtte

### Reformkalendere
Det følgende er foreslåtte reformer av den gregorianske kalenderen:
*Felles-sivil kalender og tid
*Holocen kalender
*Internasjonal fast kalender (også kalt *Internasjonal evigvarende kalender*)
*Pax kalender
*Skuddårskalender
*Symmetry454
*Verdenskalender

### Utenomjordlige kalenderforslag
*Darian system: en serie med foreslåtte kalendere utviklet av Thomas Gangale for fremtidige kolonier i solsystemet.

## Fiksjon
*Discordian kalender
*Midgard kalender
*Skiveverdenens kalender
*Stardate (Star Trek)
*Star Wars kalender
Akhal-teke

**Akhal-teke** er en hesterase fra Turkmenistan.

## Opprinnelse
Noen sier akhal-teken er verdens minste rene rase.
Det er gjort funn som tyder på  at den eksisterte  3000 år f.Kr., i det området som nå kalles Turkmenistan.
I middelalderen ble rasen høyt skattet av nomadestammer i Turkmenistan, og behandlet som et familiemedlem.
I middelalderen ble akhal teken kalt teke turkmen. *Massaget*, *parthian*, *nisean*, *persian* og *turkmene* er alle navn rasen har hatt gjennom tidene.
Rasen trivdes i det barske ørkenklimaet, til tross for lite mat og ekstremt vær.
Navnet har rasen etter  turkmener-stammen (*teke-turkmen*) som holdt til nær Akhal-oasen. I 1881 ble Turkmenistan en del av stor-Russland, men avlen av rasen fortsatte som før. I dag er akhal-teken kjent som en utmerket sportshest.

## Rasebeskrivelse
]
Hestens særtrekk er at den har et lite, men fint hode. Den har et langt, slankt og høyt ansatt hals- og nakkeparti. Den er en av få raser som har hjortehals. Høy manke, og en dyp, smal bringe. Den har en lang rygg, og en lang og smal, senete kropp. Beina er lange, slanke og muskuløse, og den har mandelformede øyne. Hovedfargen kan være brun, avbleket skimmel, svart, gråbrun, rød eller gyllen, mens hårlaget ovenfor er skinnende, metallisk, rødt eller gulblakk. Hesten har et flatt, glidende ganglag.

Den er hengiven, men kan være temmelig sta hvis det er noe den ikke vil eller hvis den blir behandlet for hardt. Hesten er derfor ofte kjent som en «enmanns-hest». Hesten trenger en erfaren rytter og er ikke egnet som førstegangshest eller nybegynnerhest.
Jesu Hjertekatedralen i Jinan

**Jesu Hjertekatedralen i Jinan** er den katolske domkirken i Jinan i provinsen Shandong i Folkerepublikken Kina. Den ligger i bydelen *Hongjialou*.

Katedralen ble bygget etter bokseropprøret av tyske fransiskanere med iherdig innsats fra bønder fra omliggende katolske landsbyer. Arbeidet ble ledet av lekbroren Corbinian fra Tirol, og innvielsen fant sted i 1905.

Mellom 1950 og 1980 forfalt kirken sterkt. Den ble så restaurert med støtte både fra regjeringshold og fra utlandet. 

Ved siden av domkirken er et presteseminar, et av de første som fikk gjenåpne etter kulturrevolusjonen.
Krepsepest

**Krepsepest** (*Aphanomyces astaci*) er en sykdom som rammer edelkreps. Den er forårsaket av eggsporesopp (eggsporesopp er forøvrig ikke en sopp, men hører til under protistene). Sykdommen stammer opprinnelig fra Nord-Amerika hvor de lokale krepseartene er motstandsdyktige.

Sykdommen førte mellom 1971 og 1991 til at store deler av edelkrepsbestanden på Østlandet ble utryddet. Soppen angriper ikke mennesker eller andre dyr. Først og fremst har Glomma-, Halden-, Store Le- og Vrangselv-vassdragene blitt angrepet her i landet.

Spredningsfaren har ført til en rekke tiltak fra Mattilsynet, som stenging av sluser, restriksjoner på flytting av utstyr mellom vassdrag, og forbud mot krepsing.

Signalkreps ble satt ut i stort antall i Sverige for å erstatte stammene av edelkreps, med det resultat at signalkrepsen fortrengte edelkrepsen, og i tillegg ga krepsepesten en permanent vert som ikke dør fra den. Spredning av signalkreps er i dag den største trusselen mot den norske edelkreps-bestanden.

I Fremmedartslista 2018 er krepsepest vurdert til *svært høy risko* på grunn av stort invasjonspotensial og høy økologisk effekt. 

## Kilder
* Brosjyre om «Kreps og krepsing», Direktoratet for naturforvaltning / Mattilsynet 
*
Vadevandring

**Vadevandring** (ev. **fjære-** eller **lavvannsvandring**) er en aktivitet som praktiseres av frisere, nederlendere, tyskere, dansker, o.a. i Nederland, Nordvest-Tyskland og i Danmark. *Vadere* er menn og kvinner som, med hjelp av en tidevannstabell, bruker en del av tiden når det er lavvann til å vandre og vade på den tørrlagte havbunnen. Dette gjøres spesielt fra den frisiske fastlandskysten ut til De frisiske øyer. Vadehavet, et belte av Nordsjøen, er velegnet til denne tradisjonelle aktiviteten, og det er også helst her den praktiseres. 

## Regulering
Vadere har bare lov til å vandre ut på Vadehavet under oppsyn av en lisensiert guide, som leder vaderne gjennom organiserte ruter. I Nederland har man *Wadloopcentrum Fryslân* i Holwerd, som er et opplæringssenter for vadeguider. Et annet kjent senter ligger i Pieterburen.

## Matauk
I Frankrike og Sør-England går aktiviteten mere på å plukke østers ved lavvann. Østersplukkerne følger etter sjøen, mens den fjærer, og leter seg fram til østersen. Med tidevannsforkjeller på inntil 14 meter, har de store områder å streife på, men må passe på å ta hjemturen i god tid før vannet snur. Ikke-lokalkjente risikerer også å treffe kvikksand. Det har druknet flere østersplukkere som ikke kom seg inn i tide.
Björn Borg (svømmer)

**Björn Borg** (1919–2009) var en svensk svømmer. Han ble kalt «Sälhunden från Peking». Han mottok Svenska Dagbladets gullmedalje for sine to EM-gull i 1938.

## Meritter
* 1938 – EM-gull på 400&nbsp;m (4.51,6) og 1&nbsp;500&nbsp;m (19.55,6).
* 1938 – Svenska Dagbladets gullmedalje
* Borg tok i tillegg totalt 23 SM-gull, 2 EM-gull og 5 europarekorder 

## Referanser


## Eksterne lenker
*
Finn Ludt

**Finn Ludt** (1918–1992) var en norsk komponist og pianist.

Som tonesetter og komponist var Ludt uvanlig produktiv. Han skrev teatermusikk, blant annet til musikalversjonen av Alf Prøysens *Trost i taklampa* i 1963 og Arnljot Eggens politiske *Pendlerne* i 1972, balletter og romanser, men ble særlig kjent for en rekke svært populære barnesanger og viser. Han skrev til sammen flere hundre sanger og musikk til blant annet 70 hørespill.

Finn Ludt var også musikkritiker i *[[Morgenbladet]]*, der han begynte i 1946.

## Kjente visemelodier (utvalg)
* «Blåklokkevikua», tekst av Alf Prøysen
* «Lillebrors vise», tekst av Alf Prøysen
* «Blåbærtur'n», tekst av Alf Prøysen
* «Vandringsvise», tekst av Einar Skjæraasen 
* «Danse mi vise, gråte min sang», tekst av Einar Skjæraasen
* «Hildringstimen», tekst av Erik Bye
* «Vår Herres klinkekule», tekst av Erik Bye
* «Skigardsvise», tekst av Stanley Jacobsen

## Referanser


## Eksterne lenker
* Biografi i ''Norsk pop- og rockleksikon'' fra 2005
* Liste over Finn Ludts bidrag til Nationaltheatret
* Radiointervju 1989
Al-Haram

**Al-Haram-moskeen** (arabisk **المسجد الحرام**, *Den hellige moskeen*), også kjent som **Masjid al-Haram**, er en stor moské som ligger rundt Kaba i Mekka. Dette er ifølge tradisjonen stedet der Abraham og Ismael bygde den første helligdommen til guds ære. Her samler muslimske pilegrimer fra hele verden seg i hajjtiden. 

Moskéområdet dekker 356&nbsp;800 kvadratmeter og har plass til 600.000 til 820&nbsp;000. På 2000-tallet begynte myndighetene å utvide moskeen med 400.000 m2 slik at den skal få en kapasitet på 2 millioner pilegrimer. På 1960-tallet kom det omkring 200.000 pilegrimer til hajj, i 1977 kom over 1 million.

## Okkupasjonen i 1979

Den første dagen i år 1400 etter islamsk kalender (20. november 1979) tok flere hundre bevæpnede religiøse opprørere kontroll over moskeen. Det var omkring 50.000-100.000 bedende muslimer på området. Moskeen ble frigjort etter to ukers kamp med bruk spesialstyrker, stridsvogner og artilleri, og påfølgende skader på bygget. Hendelsen skal ha vært en viktig inspirasjon for Osama bin Laden og en begynnelsen på hans motstand mot landets regime.

## Referanser
Signalkreps

**Signalkreps** (*Pacifastacus leniusculus*) er et krepsdyr innført til Europa og Japan fra Nord-Amerika. Den ble satt ut i Sverige i 1960. Signalkrepsen blir inntil 20&nbsp;cm lang, og kan veie inntil 330 g. Den kan enkelt skilles fra edelkreps ved at den har hvite flekker på klørne.

Signalkrepsen har vært en alvorlig trussel mot edelkreps etter at den ble innført til Europa, fordi den sprer sykdommen krepsepest uten selv å bli syk av sykdommen. Den er tilsvarende en trussel mot den japanske arten zarigani *(Cambaroides japonicus)*.

I Norge ble signalkreps påvist i et lite vassdrag i Dammane landskapsvernområde ved Brevik i Porsgrunn kommune i 2006, hvor man siden har klart å utrydde den igjen. I 2008 ble Øymarksjøen i Haldenvassdraget rammet av krepsepest, og det ble påvist ulovlig utsatt signalkreps i sjøen. I et så stort økosystem som Haldenvassdraget er det ikke mulig med de metoder vi kjenner i dag å utrydde signalkrepsen, så krepsepest og signalkreps er nå permanent etablert i norsk natur. I etterkant av utbruddet ble Ørje sluser stengt for å hindre spredning videre opp i vassdraget, men i september 2014 ble signalkrepsen også oppdaget i Rødenessjøen. Fylkesmannen i Østfold mener at også her er den satt ut ulovlig.

I Fremmedartslista er signalkreps vurdert som *svært høy risiko* på grunn av stort invasjonspotensial og høy økologisk effekt.

## Referanser




## Eksterne lenker
*
Clive Adams

**Clive Titus Adams** (født 5. januar 1957) er en offiser i Frelsesarmeen. Han tiltrådte som toppleder, territorialleder, for Frelsesarmeen i Norge, Island og Færøyene høsten 2010, med rang som kommandør. Han er den første frelsesoffiseren av afrikansk opprinnelse som har fått ledende stillinger innen Frelsesarmeen i et europeisk land.

Clive Adams er opprinnelig sørafrikaner. Han hadde flere beordringer i Sør-Afrika og en i Mosambik før han giftet seg med norske Marianne Jakobsen. Sammen hadde de så ansvar for et korps i Lye, England, før de kom til Norge der de ble divisjonsungdomssekretær.  Tilbake til England, fikk de beording til Internasjonalt Hovedkvarter i London som koordinatorer for en internasjonal ungdomskonferanse som ble avholdt i Cape Town, hjembyen til Clive.

Så ble de beordret til Sør-Afrika for første gang som ektepar. Clive Adams ble rektor ved Frelsesarmeens Offisersskole i Johannesburg.  Deretter ble de divisjonsledere for Øst Kaap-divisjonen, med kontor i Port Elizabeth. Så ble de igjen beordret tilbake til Norge. Her ble Clive feltsjef (1. august 2005) og Marianne territorial sekretær for hjem og familie. Høsten 2007 fikk Clive beordring til tjeneste som sjefssekretær (nestleder) og Marianne som sekretær for kvinneorganisasjonene.

Fra 2011 til 2013 var ekteparet ledere for Frelsesarmeen i Norge, Island og Færøyene, med rang som kommandør.
Fra 1. januar 2018 er ekteparet ledere for Frelsesarmeen i Sverige. I årene siden de flyttet fra Norge har de vært ledere for Frelsesarmeen i Storbritannia og Irland.

## Referanser
Boeing AV-8 Harrier II

**Boeing AV-8 Harrier II** er en amerikansk STOVL jagerbomber basert på den britiske Hawker Siddeley Harrier.

AV-8 Harrier II ble opprinnelig utviklet av McDonnell Douglas, i samarbeid med Hawker Siddeley Aviation, og prototypen fløy første gang 9. november 1978 under betegnelsen **YAV-8B**. Serieproduserte AV-8B ble levert til det amerikanske marinekorpset fra 1984.

AV-8B er også produsert i en to-seters variant for trening som **TAV-8B**. 

## Eksterne lenker
* Boeing (BAe Systems / McDonnell Douglas) AV-8B Harrier II
Jean Nicot

** Jean Nicot, sieur de Villemain ** (født 1530 i Nîmes i Frankrike, død 4. mai, 1600 i Paris), var en fransk diplomat og vitenskapsmann. Han var også fransk ambassadør i Lisboa, Portugal fra 1559 til 1561.
## Biografi
Nicot var 29 år gammel i 1559 da han ble sendt fra Frankrike til Portugal for å forhandle frem ekteskapet mellom seks år gamle prinsesse Marguerite de Valois og den fem år gamle kong Sebastian av Portugal.

Da Nicot kom hjem til Frankrike, brakte han tobakksplanter med seg. Han introduserte planten for det franske hoff. Dronningmoren Catherine de Medici ble umiddelbart tobakktilhenger. Planten ble også en umiddelbar suksess hos den øverste munken av Malta, som delte tobakken villig med alle sine munker. Snart brukte fiffen i Paris planten hyppig, noe som gjorde nikotin til en luksusvare.

I begynnelsen gikk planten under navnet *nicotina*, men senere har navnet nikotin først og fremst blitt gjeldende for selve ingrediensen nikotin i planten.

Tobakksplanten, *[[Nicotiana tabacum]]*, som også er en blomstrende hageplante, er oppkalt etter Jean Nicot.

Nicot utga også en av de første franske ordbøker *Thresor de la langue françoyse tant ancienne que moderne* (utgitt første gang i 1606).

## Viktige utgivelser
Nicot utgav en medisinsk brosjyre om tobakkens helsemessige effekter i 1565. Den engelske oversettelsen, *Joyful News Our Newe Founde Worlde*, listet opp en lang rekke sykdommer som han mente tobakken kurerte. Det burde ha vært nevnt at uhygieniske forhold i det 16. århundre medførte at de fleste mennesker var bærere av parasitter og andre virus. Før oppdagelsen av antibiotika behandlet vestens leger infeksjoner ved å gi nok motgift til å drepe infeksjonen, men uten at det var nok til å drepe smittekilden. I tillegg levde ikke folk lenge nok til å bekymre seg for kreft forårsaket av nikotin. Derfor er det sannsynlig å tro at tobakken representerte en helsemessig gevinst for en typisk europeer på 1500-tallet.

## Referanser
Hard Dance Mania

***Hard Dance Mania*** er en CD-samling med trance-/dance-/hands-up-musikk. Konseptet er utviklet av Decay og utgitt av DJ Beat Records Scandinavia. Første album kom i 2004 og per august 2012 var det utkommet 26 album i serien. Flere av utgivelsene har toppet hit-listene i  Norge og Danmark. Musikken er samlet og mikset av Pulsedriver (Slobodan Petrovic jr.) Mange artister og DJ-er kommer med på CD-ene, som for eksempel Groove Coverage, Baracuda, Cascada, DJ Manian, Tiesto, Rocco og Rob Mayth.

## Kilder
*
Edvard Rønning

**Edvard Normann Rønning** (født 4. mai 1952 i Trondheim) er en norsk dramatiker, dramaturg og sceneinstruktør. Han har mastergrad i teater fra USA. 

## Karriere
Fram til september 2005 var han leder av manuslinja på Den norske filmskolen på Lillehammer, en utdannelse han la grunnen for i 1997. Rønning har undervist på NTNU både i film og teater, og vært professor II i dramaturgi samme sted i 10 år. Han har vært dramaturg på Trøndelag Teater og i NRK. 

Rønning har videre holdt en rekke kurs i inn- og utland innenfor praktisk manusskriving. Han var med på å starte opp manusutviklingen på Statens Studiesenter for film, nå Filmutviklingen. Han har arbeidet som konsulent for Audiovisuelt produksjonsfond, Nordisk film og TV-fond, samt for en rekke produsenter og regissører.

## Priser
Han har fått Ibsenprisen – Teatrets venners pris – samt vunnet andrepris i Nationaltheatrets konkurranse i forbindelse med frigjøringsjubileet.

## Produksjon
* Korallpalasset (2007),
* Nabo eller fiende? (2005), 
* An-Magritt (2004), 
* Olav The Raindeer (2003), 
* En kjernesunn død (2001), 
* Tigrene tar avspark (2001), 
* Mogue (2000), 
* Flettfrid tar saken (1999), 
* Brooklyn (1997), 
* Danseskolen (1994), 
* Jordens hjerte (1993), 
* Munken (1991), 
* Pappa Bues flyttedag (1990), 
* Himmelplaneten (1989), 
* Jenta mi (1989), 
* Vi gaar i hjorten (1989), 
* An-Magritt (1988), 
* Søndags-Nielsen (1987), 
* Trøndersodd (1985), 
* Snu på skillingen (1984), 
* Store lille Otto (1984), 
* Adrian (1983), 
* I døde menns kjølvann (?), 
* Septemberkvinnen (?)

## Eksterne lenker
*
Börje Ahlstedt

**Nils Börje Ahlstedt** (født 1939) er en svensk skuespiller. Han er blant annet kjent fra rollene som onkel Carl i Ingmar Bergmans *[[Fanny og Alexander]]* (1982) og faren i filmen *[[Ronja Røverdatter (film fra 1984)|Ronja Røverdatter]]* (1984).

## Filmografi (utvalg)
* 1982 – *[[Fanny og Alexander]]*
* 1984 – *[[Ronja Røverdatter (film fra 1984)|Ronja Røverdatter]]*
* 1986 – *[[Amorosa]]*
* 1988 – *[[Skyggen av Emma]]*

## Priser og utmerkelser (utvalg)
* 1977 – Svenska Dagbladets Thaliapris
* 1989 – Robertprisen for årets mannlige hovedrolle for *Skyggen av Emma*
* 1991 – O'Neill-stipendiet
* 1992 – Litteris et Artibus
* 2006 – Gunn Wållgren-stipendet

## Referanser


## Eksterne lenker
*
Suzanne Duchamp

**Suzanne Duchamp** (født 20. oktober 1889 i Blainville-Crevon i Seine-Inférieure i Normandie i Frankrike, død 11. september 1963 i Neuilly) var en fransk maler som er kjent som dadaist. 
## Liv og virke
### Bakgrunn
Suzanne Duchamp var det fjerde av seks barn som ble født i en velstående familie med et kunstnerisk temperament. Maleren Émile Frédéric Nicolle er hennes morfar. Hun var yngre søster til:
* Jacques Villon født: Gaston Duchamp (1875&ndash;1963), maler og grafiker
* Raymond Duchamp-Villon (1876&ndash;1918), billedhogger
* Marcel Duchamp (1887&ndash;1968), maler, grafiker, billedhogger og forfatter

Hun startet sin kunstutdannelse ved École des Beaux-Arts (kunstskolen) i Rouen som 16-åring. 
### Kunstnerinne
De tidlige arbeidene viser innflytelser fra impresjonisme og kubisme. Etter et kort ekteskap, flyttet hun til Montparnasse, Paris for å slå seg sammen med broren Marcel og satse på en kunstnerkarriere. Selv om det var en vanskelig tid for kvinnelige kunstnere, fikk hun stille arbeidene sine i Salon des indépendants i 1911.

Under den første verdenskrig var hun pleier ved et lasarett i Paris, og fikk lite gjort av kunstnerisk aktivitet. Jean Crotti, som hun senere giftet seg med, kom tilbake fra et USA-opphold i 1916, og kunne fortelle om broren Marcels suksess. Etter krigen stilte hun igjen ut dadaistiske arbeider. Hennes 1919-arbeide «Multiplication Broken and Restored» illustrerer dette.

Marcels bryllupspresang var forøvrig et dada-verk, som besto av en ferdiglaget «ulykke» (*Ready-made malheureux*) med bruksanvisning som gikk ut på å henge en geometrilærebok på trammen og overlate resten av den kunstneriske behandlingen til værgudene.

I 1920 viste hun flere arbeider i *Salon des indépendants* sammen med Crotti og Francis Picabia

Arbeider av henne var også med på samleutstillingen *Les Duchamp: Jacques Villon, Raymond Duchamp-Villon, Marcel Duchamp, Suzanne Duchamp* i Rouen, og senere delvis i Musée National d'Art Moderne i Paris.

Hun døde i Neuilly i Frankrike i 1963.

## Referanser


## Litteratur
* Tomkins, Calvin, *Duchamp: A Biography*. Henry Holt and Company, Inc., 1996. ISBN 0-8050-5789-7

## Eksterne lenker
* Tiny biography
MLK

**MLK** kan referere til

* Marxist-Leninistiska Kampförbundet, svensk ungdomsorganisasjon
* Marinens logistikkommando
* Martin Luther King, amerikansk borgerrettighetsforkjemper
* Malik
Sverre Krogh

**Sverre Krogh** (1883–1957) var en norsk politiker (Det norske Arbeiderparti, Norges Kommunistiske Parti, Nasjonal Samling) som representerte Hordaland på Stortinget i to perioder fra 1922 til 1927. Under annen verdenskrig var Krogh konsulent i Kulturdepartementet, og han ble dømt til to år og tre måneders fengsel i landssvikoppgjøret etter krigen.

Krogh ble utdannet i Tyskland, der han tok diplomeksamen i forsikringsmatematikk. Der ble han også kjent med marxistisk teori. Han vendte hjem i 1907 og sluttet seg til Norges Socialdemokratiske Ungdomsforbund (NSU) der han allerede i april ble formann for forbundets Christiania-avdeling. I årene som fulgte skulle Krogh spille en viktig rolle i ungdomsforbundet og senere i partiet.

I 1908 hadde Krogh sittet tre måneder i svensk fengsel for oppvigleri i forbindelse med et foredrag han hadde holdt, og brukte etter dette flere måneder på agitasjonsarbeid i Nord-Norge. Da han kom tilbake til Christiania i 1909 var NSU svekket av splittelser, og Krogh var blant dem som gikk i spissen for å bygge opp forbundet igjen i egenskap av redaktør for forbundets nye avis *[[Klassekampen (1909–1940)|Klassekampen]]*.

I 1918 ble Krogh redaktør for partiavisa *[[Arbeidet]]* i Bergen, en posisjon han hadde til 1924. I 1921 ble han valgt inn på Stortinget, og ved partisplittelsen i 1923 fulgte han Komintern-tilhengerne inn i NKP. Han ble gjenvalgt til Stortinget i 1924, men gjorde seg upopulær i partiet gjennom å gå inn for nærmere organisatorisk samarbeid mellom de da tre arbeiderpartiene, og ved å gå bak partiledelsens rygg i forhandlinger med den nye LO-formannen Halvard Olsen.  Ved valget i 1927 manglet Krogh noen få hundre stemmer på å bli gjenvalgt, og året etter gikk han over til Arbeiderpartiet.

I årene etter partiskiftet skrev Krogh i en rekke av Arbeiderpartiets publikasjoner, men alkoholproblemer gjorde at han etter hvert gled mer og mer ut av arbeiderbevegelsen.

I forbindelse med det tyske angrepet på Norge ble Krogh kontaktet av sin gamle studiekamerat og nå NS-politiker Birger Meidell, som trakk Krogh inn i NS. Krogh bidro også til at okkupanten knyttet kontakter med andre personligheter i arbeiderbevegelsen, blant andre tidligere LO-formann Halvard Olsen. I oktober samme år ble han ansatt som konsulent i Kulturdepartementet med ansvar for å formidle kontakt med fagbevegelsen og den delen av arbeiderpressen som fortsatt eksisterte.

Som NS-medlem tilhørte Krogh den mer tysk-vennlige fløyen av partiet, og han sto blant annet i strid med kommissarisk formann i AFL (Arbeidernes Faglige Landsorganisasjon) fra 1941 Odd Fossum. Da denne ble avsatt tidlig i 1945 var Krogh ønsket som ny formann fra regjeringshold. Krogh deltok også i kartleggingen av arbeidermotstanden i Norge, men alkoholproblemene hans gjorde at dette arbeidet fikk relativt liten betydning.

Etter krigen gjorde ikke Krogh seg bemerket i offentligheten.

## Referanser


## Eksterne lenker
*
Gagausere

**Gagausere** er en liten etnisk gruppe som utvandret fra Tyrkia og inn i området  Gagauzia sør i Moldova og Budjak sørvest i Ukraina. Gruppen teller om lag  personer og har eget språk, gagausisk.

Om lag 147&nbsp;500 av dem bor i Moldova, 31&nbsp;000 i Ukraina, 15&nbsp;000 i Tyrkia og 11&nbsp;000 i Russland. Sammen med tsjuvasjerne, jakuterne og dolganerne i Russland, er de et av de få tyrkiske folk som mest er kristne (ortodokse, noen protestanter).

Det gagausiske folk utenfor Moldova lever fremst i de ukrainske regionene rundt Odessa og Zaporizjzja, men også i Kasakhstan, Kirgisistan, Usbekistan, Romania og i den russiske regionen Kabardino-Balkaria. Det finnes også nesten 20&nbsp;000 gagauser på Balkan (i Hellas, Bulgaria og Makedonia).

Det finnes dessuten en nært beslektet etnisk gruppe ved navn *gagavuz* (eller *[[gajal]]*) i den europeiske delen av nordvestre Tyrkia, i nordøstre Bulgaria og i Makedonia. Disse er muslimer.

## Historie
Det gagausiske folk nedstammer fra seldsjukkiske tyrkere som bosatte seg i Dobrudsja, sammen med petsjeneger, uzer og kiptsjaker som fulgte den anatoliske sultanen İzzeddin Keykavus II (1236-1276). 

En uzisk klan utvandret til østre Balkan, konverterte fra islam til ortodoks kristendom og ble etter hvert kalt gagausiske tyrkere.
Mil Mi-6

**Mil Mi-6** ( NATO-kallenavn: *«Hook»* ) er et helikopter utviklet i Sovjetunionen, og det største og raskeste helikopteret i verden når det fløy første gang i 1957. Mi-6 var også det første helikopteret i Sovjetunionen som ble produsert med gassturbiner.

En rekke varianter av Mi-6 er produsert. **Mi-6T** ( *«Hook-A»* ) er den militære transportvarianten. Spesialiserte varianter inkluderer **Mi-6VKP** ( *«Hook-B»* ), **Mi-22** ( *«Hook-C»* ) og **Mi-6JaSj** ( *«Hook-D»* ) som er flybårne kommandoposter. **Mi-6P** er den sivile varianten av helikopteret.

## Spesifikasjoner

## Eksterne lenker
* Mil Mi-6
Ratnasiri Wickremanayake

**Ratnasiri Wickremanayake** (singalesisk: රත්නසිරි වික්‍රමනායක, tamil: ரத்னசிறி விக்கிரமநாயக்க; født 5. mai 1933 på Sri Lanka, død 27. desember 2016 i Colombo) var statsminister på Sri Lanka fra 2000 til 2001 og fra 2005 til 2010.

## Biografi
Wickremanayake studerte jus i London, men tok ikke eksamen. I stedet ble han involvert i studentpolitikk, og ble leder i Ceylon Students' Association i Storbritannia i 1955.  I 1960 ble han medlem i Sri Lankas parlament for Sri Lanka Freedom Party (SLFP). Han ble assistentminister i justisdepartementet i 1970, og generalsekretær for SLFP i 1977.

I 1994 ble Wickremanayake minister for innenriksdepartementet og plantasjesektoren i Chandrika Kumaratungas første regjering. Han ble statsminister i 2000 etter at Sirimavo Bandaranaike gikk av, og ledet en mindretallsregjering i et år med støtte fra det kommunistiske Janatha Vimukti Peramuna (JVP).

Som statsminister tok Wickremanayake ei hard linje mot de tamilske tigre som kjempet for en selvstendig stat i det nordøstlige Sri Lanka. Han nektet å holde fredsforhandlinger med dem før de gav opp terrorisme. Han oppfordret singalesere til å ha flere barn slik at hæren kunne få flere soldater, og foreslo forandringer i lovverket for familieplanlegging for å oppnå det.

Parlamentet ble oppløst i 2001 fordi presidenten venta at SLFP ville tape et mistillitsforslag. SLFP mistet det neste valget, men fikk makt igjen i 2004. Wickremanayake ble minister i regjeringa, og statsminister den 21. november 2005 etter at den tidligere statsministeren, Mahinda Rajapakse, ble president.

## Referanser
Naram-Sin

**Naram-Sin** (regjerte ca. 2261 – 2224 f.Kr.) var sønnesønn og den tredje etterfølgeren til kong Sargon av Akkad og i hans tid nådde Det akkadiske imperium sitt høydepunkt.

Han var den første av kongene i Akkad som så på seg selv som guddommelig, og den første som ble kalt konge over de fire verdenshjørner. Han kontrollerte områder i Den persiske bukt og erobret land nord til Taurusfjellene. Han gjorde i stand administrative sentere i Nagar (Tel Brak) og Ninive. 

Det fortelles at fordi han plyndret Enlils tempel i Nippur, ble gudene rasende. Derfor ble landet straffet med at guterne kom nordfra og laget vanskeligheter for akkaderne.

## Referanser
Viktor Bjarki Arnarsson

**Viktor Bjarki Arnarsson** (født 22. januar 1983) er en islandsk fotballspiller som spiller for KR Reykjavik. Han ble kjøpt til Lillestrøm fra den islandske klubben Vikingur i 2006. I de første sesongene fikk han lite spilletid under Tom Nordlie og ble lånt ut til Nybergsund.

Han spiller helst fremover på banen, gjerne offensivt på midten. Han startet sin karriere for den nederlandske klubben FC Utrecht.

## Referanser


## Eksterne lenker
*
Marsfiol

**Marsfiol** (*Viola odorata*) er en flerårig urt i fiolslekta som har 10 cm lange utløpere.
Bladene er hjerteformede eller nyreformede og har spredte hår.
Blomstene som kommer i mars, april eller mai har mørkefiolette kronblader som er sterkt velluktende.
På førsommeren blir det dannet noen små grønne blomster som ikke åpner seg og som ikke bestøver seg selv.

Frøene inneholder store mengder med oljeholdig stoff som klebrer seg fast, og som maur er glade i, og med det blir frøene spredd ved hjelp av maur.

Marsfiolen vokser der hvor det er kompostlig god jord på noe skyggefulle plasser i løvskog.
Marsfiolen er opprinnelig viltvoksende i Vest- og Sør-Europa, Vest-Asia og Nordvest-Afrika.
Urten blir dyrket i mange land på grunn av duften.
I Norge er arten nokså sjelden, men er forvillet fra hager rundt Oslofjorden og langs Sørlandskysten. Blomstene brukes for å farge og smakssette konfekt og i munnvann som skal gi frisk pust.

## Referanser




## Eksterne lenker
*
Oplø oppvekstsenter

**Oplø oppvekstsenter** (tidligere Oplø skole) er en 1-7-skole på Salsbruket innerst i Oppløyfjorden i Nærøy, Trøndelag. 

Skolen ble tatt i bruk i 1966, og er bygd for ca. 100 elever. Den hadde 8 elever skoleåret 1915-16.

## Referanser
Kalkbrenning

**Kalkbrenning** er den kjemiske prosess som omdanner kalkstein eller kalsiumkarbonat (CaCO3) til kalsiumoksid (CaO(s)), «brent kalk» eller «ulesket kalk», ved oppvarming til ca. 800 oC i kalkovn. 

Ved tilsetting av vann (H2O) til brent eller ulesket kalk dannes «lesket kalk», som avhengig av mengden vann og eventuell mekaniske bearbeiding omsettes i form av pulver eller kalkdeig. Ved ytterligere tilsetting av vann og tilslag av sand og andre bestanddeler, fremstilles kalkmørtel til murpuss eller murverk. Når kalkmørtel tørker og forbinder seg med karbondioksid (CO2) fra atmosfæren, dannes kalsiumkarbonat, eller «kunstig» kalkstein, og «kalkkretsløpet» er sluttet

Fra kalsiumkarbonat til kalsiumoksid:
::: CaCO3 → CaO + CO2

Fra kalsiumoksid til lesket kalk:
::: CaO + H2O → Ca(OH)2

Fra lesket kalk tilbake til kalsiumkarbonat:
::: Ca(OH)2 + sand + CO2 → CaCO3 

Navnet kalkbrenning brukes i utgangspunktet om brenning av kalk, men kan også betegne tilsvarende prosesser for kjemiske omdanning av malmer eller bergarter. Eksempler på kalkbrenningsprosesser:
* nedbrytning av hydrerte mineraler, som i kalkbrenning av bauxitt, for å fjerne krystallvann;
* nedbrytning av karbonatmineraler, som i kalkbrenning av kalkstein for å spalte av CO<sub>2</sub>;
* fordampning av organiske forbindelser (vanligvis i inert eller reduserende miljø), som i koks;
* varmebehandling for å få faseovergang, som i omvandling av anatas til rutil eller devitrification av glass.

Kalkbrenning er en forholdsvis enkel industriell prosess, som ikke må forveksles med rosting.

## Historie

I antikkens Hellas bruktes en murmørtel blandet av brent kalk og vulkansk aske. Denne byggesmåten ble videreført av romerne. I romerske byggverk som Pantheon ble kalkmørtel brukt til murverk av tegl og ved hjelp av *hydraulisk kalk* også til betong. 

I middelalderen ble kunsten å brenne kalk også tatt i bruk i Norge ved bygging av kirker og borger av murverk. De eldste rester etter murkalk i Norge finnes under Klemenskirken i Oslo fra like før år 1100. Etter 1100 ble klosteret på Hovedøya i Oslo bygget, og deretter fulgte byggingen av flere kirker i Oslo: Gamle Aker kirke, Hallvardskatedralen, Nikolauskirken, Korskirken og Mariakirken. Kalkproduksjon forekom i mange distrikter med naturlige forekomster av kalkstein, ikke minst i Oslofeltet, og særlig i  Asker og Bærum. Her ble det også bygget flere kirker på 1100-tallet: Gamle Asker kirke, Haslum kirke og Tanum kirke.

## Kalkovn
: *Se også* Kalkovn

* Bondekalkovn
* Etasjeovn
* Ringkalkovn
* Sjaktovn

## Referanser
Giffnock

**Giffnock** er et forstadsområde utenfor Glasgow i Skottland. Stedet ligger i East Renfrewshire, og er administrasjonssenter for denne regionen. Det er et nokså velstående område. Giffnock har Skottlands største jødiske samfunn. 

St Ninian's High School er blant de beste skolene i Skottland ut fra resultatmålinger. 

Et tidligere gruveområde har blitt gjort om til parkområdet Huntly Park. 

Blant kjente personer fra Giffnock finner man Gordon Brown, Storbritannias statsminister mellom 2007 og 2010. 

## Referanser
George Gallup

**George Horace Gallup** (født 18. november 1901 i Jefferson, Iowa, død 26. juli 1984) var en amerikanske samfunnsforsker og meningsmåler som oppfant gallupundersøkelsen.

Gallup grunnla *American Institure of Public Opinion* i 1935, og i 1958 samlet han alle sine meningsmålingaktiviteter i det som ble kjent som The Gallup Organization.

Gallup døde av hjerteinfarkt i Sveits i 1984.

## Referanser


## Eksterne lenker
Günter Benkö

**Günter Benkö** (født 12. juli 1955 i Oberwart i Burgenland) er en tidligere østerriksk fotballdommer. 

Han dømte både i fotball-VM 1998 og fotball-EM 2000. I tillegg til dette dømte han blant annet finalen i Cupvinnercupen i 1999 mellom SS Lazio og RCD Mallorca. Benkö er sykepleier av yrke.

## Kamper i VM/EM

**VM 1998**

* Gruppespill:  &ndash;  1&ndash;3
* Gruppespill:  &ndash;  1&ndash;2

**EM 2000**

* Gruppespill:  &ndash;  3&ndash;0
* Semifinale:  &ndash;  1&ndash;2 e.e.o.

## Eksterne lenker
* Profil
Paul Durkin

**Paul Anthony Durkin** (født 15. august 1955) er en tidligere engelsk fotballdommer. Han la opp i 2004.

Durkin dømte i ett verdensmesterskap; fotball-VM 1998 i Frankrike. Han dømte FA-cupfinalen i 1998 mellom Arsenal og Newcastle United og i 2003 Ligacup-finalen mellom Liverpool FC og Manchester United. Han dømte også 102 kamper i Premier League.

## Kamper i VM

**VM 1998**

* Gruppespill:  &ndash;  2&ndash;1

## Referanser


## Eksterne lenker
*
Tone Thiis Schjetne

**Tone Thiis Schjetne** (1928–2015) var en norsk billedhugger, bosatt i Trondheim.

## Familie
Tone Thiis var datter av domkirkearkitekt Helge Thiis og maleren Greta Thiis. Hun var gift med Per Schjetne, lege i Trondheim. Hun hadde fire søstre, hvor hennes lillesøster Ragna Thiis er billedkunstner.

## Kunstnerisk virke
Hun var utdannet fra Kunstskolen i Trondheim (1946–1947) og Statens kunstakademi (1947–1949) under Per Palle Storm. Thiis Schjetne debuterte på Høstutstillingen i 1956 og hadde separatutstilling i Unge Kunstneres Samfund samme år.

Thiis Schjetne tilhørte en generasjon kunstnere som var svært synlig i det offentlige rom. I mange år var hun billedhugger ved Nidarosdomen, og har utført flere små og store skulpturer der, blant annet fremstillingen av Esekiel på Vestfronten.

Av hennes skulpturer er trolig verket *[[Go'dagen]]* (1980) mest kjent. Skulpturen viser en eldre kvinne i frakk og hatt. Forelegget for dette arbeidet var ei kokke i gamle Trondhjem som hilste «Go'dagen» til alle, og som også var modell for Thiis Schjetnes mor, maleren Greta Thiis. Bronseavstøpninger av dette verket er reist på torget i Trondheim og i Stavanger; på folkemunne kalles den *Torgkona* i begge byene, eller bare *Kånå* i Stavanger. Bronsestatuetten *Go'dagen* deles ut årlig i forbindelse med Trondheim kommunes kulturpris.

Andre av hennes arbeider er en portrettbyste av Tarjei Vesaas i Vinje (1986), *Klovn* og *To klovner* på Grønlands torg i Oslo (1992), *Jentene i vinden* i Narvik (1992), *Budeia* i Øvre Rendal og figurgruppen *Fuglene flyr over* ved Grenselandmuseet i Kirkenes.

I arbeidene til Thiis Schjetne ser man en syntese mellom det figurative og det abstrakte. Skulpturen har en hovedidé, en bevegelse, en rytme og en form, som er skissert, mens unødvendige detaljer er utelatt.

I 2020 ble det holdt en retrospektiv utstilling over verkene hennes i Trondheim.

## Priser og hedersbevisninger
* 1979: Statens garantiinntekt
* 2001: Per Palle Storms ærespris, delt med Nils Aas
* 2004: Ridder av 1. kl. av St. Olavs Orden

## Bildegalleri

Fil:Lille Sølvbergtorget Stavanger.jpg|*Go'dagen* på Lille Sølvbergtorget i Stavanger. 


## Referanser


## Litteratur
* *Billedhuggeren Tone Thiis Schjetne*. Av Kristofer Leirdal og Arne Gunnarsjaa (red.). Tapir forlag, 2003 ISBN 82-519-1917-7

## Kilder
* Nekrolog i Aftenposten 17. september 2015